Fortunato Mizzi

Fortunato Mizzi (1844 – 1905) kien il-fundatur tal-Partito Anti-Riformista fl-1880, u jista' jitqies bħala l-persuna li tat bidu għall-proċess li wassal għall-indipendenza ta' Malta. Mill-Partito Anti-Riformista eventwalment ħareġ il-Partit Nazzjonalista ta' Malta. 

Kien membru tal-komunità pro-Taljana f'Malta u minn dejjem kien wera s-sostenn tiegħu lejn ir-Risorgimento Taljan, u lejn l-użu uffiċjali tat-Taljan f'Malta.

Fortunato Mizzi żżewweġ lil Maria Sofia Fogliero de Luna u kellhom tifel, Enrico, li iktar 'il quddiem kellu jilħaq bħala Prim Ministru ta' Malta.

Jeżisti bust ta' Fortunato Mizzi fil-Pincio, f'Ruma.

Kategorija:Twieldu fl-1844
Kategorija:Mietu fl-1905
Kategorija:Politiċi Maltin